**1. GONDOLD ÚJRA, ÉLD MEG A HAGYOMÁNYT!**

Helyszín: Tállya

Dátum: 2015. október 26-29.

Időtartam: rendezvény négy nap alatt kerül lebonyolításra.

*Cél:* A rendezvény alapgondolatát a hagyományok őrzése és ápolása motiválta. A fesztivál, alkotótábor célja, hogy üzenete minél szélesebb rétegeket elérjen, minél többen láthassák, megismerhessék a magyar hagyományokat, ősi szakmákat, megízlelhessék a magyar ízeket. Továbbá segíteni a kézműveseket, termelőket, hogy a szervezőkkel közösen megszólítsák az embereket, fiatalokat, felhívják a figyelmet a magyar termékek fontosságára, megmutassák a magyar vidék szépségét, értékeit, bevonják őket a hagyományok megőrzésbe. A célok között szerepel, hogy a térség alkotóműhelyei, gazdái a fesztivál, alkotótábor által erősíteni tudják kapcsolataikat, lehetőségük nyíljon tapasztalat cserére, a jó gyakorlatok megismerésére. Létrejöjjenek olyan kezdeményezések, amik eredményeként a tájegység termelőinek, kézműveseinek lehetőségük nyíljon a hagyományok megismertetésére és megtanítására a fiatalok számára.

*Célcsoportok*

- kiemelt fejlesztési térségben élő lakosság

- köznevelési intézmények hallgatói

- kézművesek

- muzeális intézményben dolgozók, szakemberek, ezen intézményekhez kapcsolódó közösségek és civil szervezetek.

- hagyományőrzéssel foglalkozó szervezetek tagjai, munkatársai

- média képviselői

**A fesztivál, alkotótábor elemei**

**I. Zenei workshop**

Célcsoport: fiatal magyar zenészek

A workshop célja az együtt tanulás. A megérkezéskor minden résztvevő személyre szabott feladatot kap. Amennyiben a jelentkezők között a beat zenészek vannak túlsúlyban, akkor a népzene felé halad a workshop, ha népzenészek, akkor fordítva. A második naptól egész napos intenzív közös munkával minden résztvevő elsajátítja a számára kiosztott feladatot/darabot. Éjszakánként örömzene. A negyedik nap végére a fiatal muzsikusok általuk addig megvalósíthatatlannak vélt színvonalon muzsikálnak.

**II. Zenei programkínálat a nagyközönség számára**

Legalább 4, hagyományőrzés területén autentikusnak tekinthető művész koncertje (pl. Ferenczi György, Rackajam, Louisina Double, Apnoé zenekar stb.)

A koncertek megszervezésénél mind a gyermek, mind a felnőtt közönség igényeit figyelembe vesszük.

**III. Kézműves program**

A program célja, hogy megmutassa a közönség számára, hogy:

*a) miként él tovább a térség kézműves hagyománya,*

- Lórántffy Zsuzsánna hímző iskolája, mely első volt a hímzés területén, és kisugárzása az egész Felvidékre hatott, s melyet a nemrég elhunyt Tállyán élt és alkotott Schneider Imréné újított meg, s tette népszerűvé az egész országban

- A térségre jellemző kézműves mesterségek bemutatása: kádár, fazekas, csipkekészítő, faműves, kosárfonó.

*b) miként lehet büszke a térségben is nagy számban élő roma népesség saját kultúrájára*

- Romani Designe bemutatkozása, divatbemutató

- A térségben élő roma kézműves mesterek bemutatkozása

*c) miként lehet gyermekek számára játékosan, élményszerűen megszerettetni a hagyományokat,*

- játszóházak

- népi játékterek, játékok

*d) miként tud megújulni, akár térségfejlesztő erő lenni a népi kézműves hagyomány*

- By Me divatszalon bemutatkozása, divatbemutató, október 28-29, 2 alkalommal

- Meyke divatszalon bemutatkozása, divatbemutató

- Nyiss ajtót a Barkóságra program bemutatkozása

- Gömörszőllősi Értékmentő program bemutatkozása

- A kisgyőri családos tábor és a faluszépítő program bemutatkozása

- hagyományos hajfonatok – mai frizurák - bemutató

Célközönség: térség iskoláskorú gyermekei, kézműves mesterek a megyéből és a térségből, érdeklődő vendégek, térségfejlesztéssel foglalkozó szervezetek munkatársai, pedagógusok

Tervezett kézműves programok időbeosztása:

Minden nap:

9.00-12.00 óra játéktér, népi ügyességi játékok, énektanulás, játszóház, kézműves foglalkozások, (Tarisznyás Műhely, + Kovács László, Kovácsné Géczi Julia)

15.00-18.00 óra pl. mesterség-bemutatók, kézműves vásár (Hegyalja Népművészeti Egyesület kézművesei, roma kézművesek, sárospataki hímzőkör, barkó mesterek), helyi termék bemutató és vásár

19.00-20.00 óra divatbemutatók (Meyke - ehhez csatlakozik a frizura bemutató, Romani Designe , By Me.)

Október 26. hétfő:

15.00-17.00 óra hajfonatok különféle tájegységek hajviselete

14.00 óra, Lórántffy Zsuzsánna nyomdokában – úri hímzések bemutatója

Október 27. kedd : 14.00 óra Nyiss ajtót a Barkóságra program bemutatkozik

Október 28. szerda :14.00 óra Gömörszőllősi értékmentő tábor bemutatkozik

Október 29. csütörtök: 14.00 óra A kisgyőri családos tábor és a faluszépítő program bemutatkozása

Csütörtök este záró bemutató az elkészült munkákból.

**IV. Néptánc-népzene, népdal tábor**

**Program:**

A tábor a magyarországi néptánc és népzenei élet kiemelkedő személyiségeinek részvételével zajlik négy napon át. Célunk, hogy a néptáncos oktatás mellett magas színvonalú művészeti, közösségfejlesztő eseményeket valósítsunk meg úgy, hogy több szakmai terület is kapcsolódik egymáshoz.

A néptáncos oktatói kör:

- Linczenbold Maximilián és Szabó Rubinka táncművészek (Magyar Táncművészeti Főiskola)

- Fundák Kristóf és Kaszai Lili Aranysarkantyús, Aranygyöngyös táncosok, a Felszállott a Páva szóló kategóriájának győztesei

- Kovács Norbert Aranysarkantyús, Gaschler Beáta Sirítő díjas táncosok, táncmesterek.

Vendég csoportok, előadók:

- Bodrog Néptáncegyüttes, Sárospatak

- Darmos István néptánc mester, néprajzkutató

- Nagyecsedi Rákóczi Kovács Gusztáv Hagyományőrző Táncegyüttes

- Aranysarkantyús és Aranygyöngyös táncosok, Táncmesterek

- Angyalföldi Vadvirág Néptánccsoport

Zenészek:

- Zagyva Banda Turáról – Vankóné Dudás Juló díj, Felszállott a Páva elődöntő.

- Szalonna és Bandája – A Magyar Állami Népi Együttes és a Felszállott a Páva hivatalos zenekara

**Tervezett program:**

**Október 26. hétfő**

- Érkezés délután, Táncház a Zagyva banda és a táncmesterek irányításával.

**Október 27. kedd**

- 9.00-12.00 Néptánc oktatás felnőtteknek (Bonchidai táncok)

- Néptánc gyerekeknek (műhelymunka)

- 14.00-16.30 Néptánc oktatás (Bonchidai táncok)

- Néptánc gyerekeknek (műhelymunka)

- 17.00-18.00 Bonchidai népdalok

- 20.00 Gálaműsor – Előadás a Felső Bodrogköz tánchagyományairól (Darmos István). Táncbemutatókat tart a Bodrog Néptáncegyüttes. Vendégünk a Nagyecsedi Rákóczi Kovács Gusztáv Hagyományőrző Együttes

- 21.00 Táncház

**Október 28. szerda**

- 9.00-12.00 néptánc oktatás (Bonchidai táncok)

- Néptánc gyerekeknek (műhelymunka)

- 14.00-16.30 Néptánc oktatás (Vág-Garam közi táncok)

- Néptánc gyerekeknek (műhelymunka)

- 17.00-18.00 felvidéki népdalok

- 20.00 Gálaműsor – Örökös Aranysarkantyús, Aranygyöngyös táncosok, Táncmesterek gálája

- 21.00 Táncház

**Október 29. csütörtök**

- 9.00-12.00 néptánc oktatás (Bonchidai táncok)

- Néptánc gyerekeknek (műhelymunka)

- 14.00-16.30 Néptánc oktatás (Vág-Garam közi táncok)

- Néptánc gyerekeknek (műhelymunka) kíséri Szalonna és Bandája

- 17.00-18.00 felvidéki és Bonchidai népdalok

- 20.00 Gálaműsor – Szalonna és Bandája koncert, majd a táborban összeállított táncokból egy látványos néptánc előadás, melyet Szalonna és Bandája, illetve a Zagyva Banda kísér.

**V. Építészeti, műemlék- és tájséta, túra szervezése**

Időpont: 2015. október 26-29.

A műemlék séták és túrák segítségével célunk, hogy megismertessük Tállya építészeti remekeit és hagyományait, valamint hogy bemutassuk a településekre épületeinek történeteit, tárgyait, hagyományait.

Tállya:

* Mailloth kastély – a kastély bemutatása, történetének rövid összefoglalása, illetve a helyi alkotótábor keretében készített alkotásokat bemutató kiállítás meglátogatása
* Római katolikus templom – a templom középkori gótikus eredetű, ugyanakkor jelentős barokk jegyekkel is ellátott
* Európa Centrum – a Tállyán található európai központot jelző, borospincében elhelyezett emlékmű bemutatása
* Rákóczi Kúria – A kúria történetének és jellegzetességének bemutatása
* Tállyai kőbánya – a bánya kialakulásának bemutatása, illetve a kitermelt kő felhasználási területeinek bemutatása
* A tállyai hagyományos lakó- és haszonépületek építésének, jellegzetes vonásainak bemutatása.

**VI. Gasztronómia**

Főzőtanfolyamok az alábbi témakörökben:

- hagyományos magyar ételek

- sajtkészítés

Nyitott pince program

Október 29-én gálaest kerül megrendezésre.